ועדת העבודה, הרווחה והבריאות, כנסת 18, פרוטוקול מספר 357, 2010-11-03 09:00

חיים כץ: בוקר טוב.

חיים כץ: יום רביעי, כ"ו בחשוון התשע"א, ה-3 בנובמבר 2010, ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק הביטוח הלאומי (תיקון מס' 123) (הרחבת הזכאות לקצבת שאירים לאלמן), התשע"א-2010, הצעתם של חברי הכנסת חיים כץ ודוד אזולאי, הכנה לקריאה שנייה ושלישית.

חיים כץ: אני אומר כמה מלים על הצעת החוק.

חיים כץ: כפי שאתם יודעים, לפחות בנושא הפנסיוני קרא בג"ץ להשוות זכויות אלמן לאלמנה.

חיים כץ: הוא לא אמר איך לעשות זאת אלא השאיר את זה להתדיינות בין האוצר לבין ועדת העבודה והרווחה.

חיים כץ: כאן אנחנו הולכים בצעד קטן להשוואת זכויות אלמן/אלמנה ואנחנו רוצים להעלות את התקרה לזכאות בלי מבחני הכנסה ל-75 אחוזים מהשכר הממוצע במשק, שזה סדר גודל של כ-6,000 שקלים.

חיים כץ: אני לא חושב שיש סיבה שהאוצר לא יאשר את זה.

חיים כץ: יחד עם זאת, האוצר אמר לי שהוא רוצה לבדוק את זה ולראות אם הוא מאשר לי להגיש את זה ללא עלות תקציבית.

חיים כץ: אמרתי את מה שאמרתי ואם למישהו – כולל האוצר – יש מה לומר, יאמר.

חיים כץ: לאחר מכן נעבור להקראה.

דב בארי: משרד האוצר.

דב בארי: אני הבנתי שבמהלך השבועות האחרונים היה דין  ודברים סביב הצעת החוק.

חיים כץ: במהלך הלילה האחרון.

דב בארי: גם.

דב בארי: גם בתוך משרדי הממשלה יחד עם המוסד לביטוח לאומי.

דב בארי: אנחנו כרגע מחפשים איזושהי אופציה אחרת לתיקון האמור כאן.

חיים כץ: האופציה לא רלוונטית.

חיים כץ: זה או זה או זה.

דב בארי: נכון לעכשיו אנחנו מתנגדים להצעת החוק ומבחינתנו הצעת החוק היא תקציבית לקריאה שנייה ושלישית.

חיים כץ: ביטוח לאומי רוצה לומר משהו?

מרים שמלצר: לא.

חיים כץ: יש לכם נתונים?

חיים כץ: אם אנחנו מעלים את זה ל-75 אחוזים מהשכר הממוצע, בכמה אנשים מדובר?

מרים שמלצר: תוספת של כ-1,500.

חיים כץ: כשאת אומרת כ-1,500, זה יכול להיות 1,400?

מרים שמלצר: זה יכול להיות גם 1,350.

מרים שמלצר: אלה אנשים שמחוץ למערכת.

מרים שמלצר: מדובר בערך ב-20 מיליון שקלים.

חיים כץ: זאת אומרת, תוספת של בין 1,000 ל-1,500 .

מרים שמלצר: בין 1,700 ל-900 שקלים.

מרים שמלצר: זה בערך אבל תלוי בגודל האוכלוסייה כי יש יותר אנשים שיקבלו 900 מאלה שיקבלו 1,700.

חיים כץ: מי יקבל 1,700?

מרים שמלצר: אלה שעד גיל פרישה וכבר אין להם ילדים.

מרים שמלצר: אלה שמגיל פרישה, מקבלים רק מחצית קצבת השאירים.

מרים שמלצר: מי שזכאי בגיל פרישה לקצבת זקנה, מקבל רק מחצית מקצבת השאירים.

חיים כץ: תקריאי את הצעת החוק.

נועה בן שבת: הצעת חוק הביטוח הלאומי (תיקון מס' 123) (הרחבת הזכאות לקצבת שאירים לאלמן), התשע'"א-2010     1.	תיקון סעיף 238     בחוק הביטוח הלאומי (נוסח משולב), התשנ"ה-1995, בסעיף 238, בהגדרה "אלמן", במקום "הסכום המתקבל לי פרט 1 של לוח ט'" יבוא "סכום השוה לן-75 אחוזים מהשכר הממוצע".

חיים כץ: יש הערות?

חיים כץ: אין.

חיים כץ: מעבר להערתך, אין לך הערות.

חיים כץ: אנחנו נצביע על הצעת החוק.

חיים כץ: ה צ ב ע ה     הצעת החוק – אושרה פה אחד

חיים כץ: אני מבקש רביזיה.

חיים כץ: נקבע מועד להצבעה על הרביזיה.

חיים כץ: תודה רבה, הישיבה נעולה.